

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻ**

**ԳԼԽԱՎՈՐ ՔԱՐՏՈՒՂԱՐ**

 ք, Երևան, Մամիկոնյանց 46/5

08.01.2025թ. N08/18/4150-2025

**«ԻՄՓՐՈՒՎ» ՍՊԸ -ի (ՀՎՀՀ՝ 04436817)**

**տնօրեն Գ․ Առուստամյանին**

**(հասցե՝ ք․ Վաղարշապատ 1101,Մռավյան փող․ 40Ա,**

**էլ. հասցե՝** improve.llc@bk.ru**)**

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

 **Հարգելի´ պարոն Առուստամյան,**

 ՀՀ քննչական կոմիտեի և «ԻՄՓՐՈՒՎ» ՍՊԸ-ի (այսուհետ՝ Ընկերություն) միջև 17.10.2024թ. կնքվել է թիվ ՀՀ ՔԿ ԷԱՃԱՊՁԲ-L-24/2-1 ծածկագրով ապրանքների մատակարարման գնման պայմանագիր (այսուհետ՝ Պայմանագիր) և դրա հիման վրա կնքված թիվ 1 համաձայնագիր, ըստ որի «ԻՄՓՐՈՒՎ» ՍՊԸ-ի կողմից պետք է իրականացվեր լուսարձակների մատակարարում։

Պայմանագրի 1.1 կետի համաձայն՝ «Վաճառողը պարտավորվում է սույն պայմանագրով (այսուհետ` պայմանագիր) սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով` տեխնիկական բնութագրով նախատեսված և սույն ծածկագրով գնման ընթացակարգի գնահատող հանձնաժողովի՝ հայտերի բացման և գնահատման նիստի արձանագրությամբ՝ նույն ընթացակարգի հրավերով սահմանված պահանջներին համապատասխանող գնահատված ապրանքը (այսուհետ` ապրանք), իսկ Գնորդը պարտավորվում է ընդունել ապրանքը և վճարել դրա համար։»

Վաճառողի կողմից չի պահպանվել Պայմանագրի 2.4 կետով սահմանված պայմանագրային պարտավորությունները։

Պայմանագրի անբաժանելի մասը կազմող N2 հավելվածով 10 /տասը/ հատ լուսարձակների մատակարարումը մինչև 30.12.2024թ․-ի դրությամբ չի իրականացվել «ԻՄՓՐՈՒՎ» ՍՊԸ-ի կողմից։

Հաշվի առնելով վերը նշված հանգամանքը, ՀՀ քննչական կոմիտեն միակողմանի ամբողջությամբ լուծել է Պայմանագիրը։

Միաժամանակ հայտնում եմ, որ «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի համաձայն՝ Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է Պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարները։

Հաշվի առնելով վերոգրյալը, տեղեկացնում եմ՝ Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները (տուժանքի մասին համաձայնագրերը՝ Հավելված 3.2 և Հավելված 4.1) կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարները (660 000 (վեց հարյուր վաթսուն հազար) ՀՀ դրամ որակավորման ապահովում և 440 000 (չորս հարյուր քառասուն հազար) ՀՀ դրամ պայմանագրի ապահովում) ՀՀ ՖՆ կենտրոնական գանձապետական N 900008000664 հաշվեհամարին փոխանցելու նպատակով:

Սահմանված ժամկետում գումարները չվճարելու դեպքում «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի ա ենթակետի համաձայն՝ գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով «ԻՄՓՐՈՒՎ» ՍՊԸ-ի տվյալները կներկայացվեն լիազոր պետական մարմին։

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

**Հարգանքով՝ Կ. Մարգարյան**

*Կատ. Գնումների բաժին*

 *Հեռ. 012-515 419*